Марко Ганчев
Гъби по книга

chitanka.info

Аз от гъби нямах си представа,

но си купих специална книга —

всичко в книгата се обяснява,

даже с цветни снимки, то ми стига!

То ми стига,

то ми стига,

тръгвам из гората с книга!

Ето червенушка,

ето и пънчушка,

сладка качулатка

и печурка сладка.

Тая е отровна,

тая вън от коша!

Тая е редовна,

тая пак е лоша.

Хич окото ми не мига —

гъби си бера по книга.

Гъби с ма̀ло щях да хапна сладко,

само че куражът ми не стига.

Нека първо да ги види татко,

който ги познава не по книга…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.